Rexhep Meidani

Rexhep Qemal Meidani ose Mejdani  lindi më 17 gusht të vitit 1944 në Tirane, është politikan shqiptar, ish president i Shqipërisë.

 Edukimi 
Diplomoi në Universitetin e Tiranës (1966), Fakulteti i Shkencave të Natyrës (FSHN), dega fizikë, si dhe përfundoi me sukses studimet pasuniversitare në Universitetin e Kanës (Francë) (1974). Në fushën profesionale zoti Meidani punoi fillimisht si pedagog, si shef katedre dhe më pas si dekan i FSHN (1966-1996). Gjatë kësaj periudhe zoti Meidani botoi një numër të madh studimesh, librash dhe artikujsh brenda e jashtë vendit. Zoti Meidani mban titullin shkencor “Profesor, Doktor”.

 Kariera 
parapamje|left|Rexhep Meidani në Mynhen 2001
Kariera politike e zotit Meidani nisi pas viteve ’90. Ai ishte kryetar i KQZ-së në zgjedhjet e para shumëpartiake më 1991 dhe anëtar i Këshillit Presidencial (1991). Gjatë viteve 1992-96 u angazhua në shoqërinë civile duke qenë edhe kryetar i bordit të Qendrës Shqiptare për të Drejtat e Njeriut (1994-96). Më 1996 aderoi në Partinë Socialiste duke u zgjedhur Sekretar i Përgjithshëm i saj (1996-1997).

Në zgjedhjet e parakohshme parlamentare të qershorit 1997 zoti Meidani u zgjodh deputet në Kuvendin e Shqipërisë. Pas zgjedhjeve, të cilat u fituan nga koalicioni i majtë i drejtuar nga Partia Socialiste, më 24 korrik 1997 me propozim të PS-së, Kuvendi i Shqipërisë e zgjodhi zotin Meidani President të Republikës, detyre te cilen e ushtroi deri me date 24 korrik 2002 kur u zevendesua nga pasardhesi i tij Alfred Moisiu

 Veprat 
A është deterministe teoria kuantike
Kurthet e shtetit - komb
Të vërtetat dhe të fshehtat e entropisë
Mbi hapësirë-kohën
Politika, morali dhe shteti
Mbi strukturën e materies ne fizikë

 Shiko edhe 
 Lista e Presidentëve të Shqipërisë
 Shqipëria

 Lidhje të jashtme 
Rexhep Meidani - Amëza Zyrtare Presidenciale

Kategoria:Biografi shqiptare
Kategoria:Myslimanë suni shqiptarë
Kategoria:Politikanë shqiptarë
Kategoria:Presidentë të Shqipërisë
Kategoria:Lindje 1944
Kategoria:Njerëz që jetojnë
Kategoria:Myslimanë shqiptarë
Kategoria:Absolventët e Universitetit të Tiranës